Boererate.com: Die brein
Die brein is 'n jellieagtige orgaan wat deur die skedel en harsingrugmurgvog beskerm word. Dit is die liggaam se beheersentrum en hanteer alle liggaamsfunksies. Hierdie funksies is in spesifieke dele van die brein gesetel. Indien 'n area van die brein beskadig word, word die funksies geassosieer met die area ook beïnvloed.
'n Volwasse brein weeg ongeveer 1,4 kg. Dit bestaan uit drie belangrike del: die serebrum (grootharsings), die serebellum (kleinharsings) en die breinstam. Die serebrum maak 90% van die brein uit en bestaan uit twee helftes. Die linkerkant beheer spraak en denke en die regterkant kreatiewe gedrag. Die serebrum beheer alle bewuste funksies, soos die geheue, leervermoë, spraak en bewuste beweging Die breinstam (verlengde rugmurg) beheer alle onwillekeurige funksies soos asemhaling, hartslag en spysvertering. Spierkoördinasie word deur die serebellum.
Om die liggaam te beheer stuur en ontvang die brein boodskappe as prikkels elektriese energie. Energie beweeg via die neurone (senuselle). Die neurone loop af by die rugmurg na die res van die liggaam. Elke neuron eindig in 'n fyn vertakking wat dendriete genoem word. Die brein self bevat sowat 15 miljard selle. Elke minuut beweeg daar sowat 0,85 liter bloed deur die brein per minuut.